Document ID: 31984R3644

*****
ΚΑΝΟΝΙΣΜΟΣ (ΕΟΚ) αριθ. 3644/84 ΤΗΣ ΕΠΙΤΡΟΠΗΣ
της 20ής Δεκεμβρίου 1984
περί καθορισμού των τιμών αναγωγής των αλιευτικών προϊόντων για την αλιευτική περίοδο 1985
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 21 παράγραφος 6 πρώτο εδάφιο,
Εκτιμώντας:
ότι το άρθρο 21 παράγραφος 1 του κανονισμού (ΕΟΚ) αριθ. 3796/81 προβλέπει, μεταξύ άλλων, τον ετήσιο καθορισμό, ανά κατηγορία προϊόντων, των τιμών αναγωγής που ισχύουν για την Κοινότητα, για τα προϊόντα που εμφαίνονται στα παραρτήματα Ι, ΙΙ και ΙΙΙ, στο παράρτημα IV μέρος Β και στο παράρτημα V αυτού του κανονισμού·
ότι το άρθρο 21 παράγραφος 2 του κανονισμού (ΕΟΚ) αριθ. 3796/81 προβλέπει ότι, για τα προϊόντα που απαριθμούνται στο παράρτημα Ι μέρη Α και Δ του ίδιου κανονισμού, η τιμή αυτή είναι ίση με την τιμή αποσύρσεως που καθορίζεται σύμφωνα με το άρθρο 12 παράγραφος 1 του ίδιου κανονισμού·
ότι οι τιμές αποσύρσεως, για την περίοδο 1985, των αλιευτικών προϊόντων που απαριθμούνται στο παράρτημα Ι μέρη Α και Δ του κανονισμού (ΕΟΚ) αριθ. 3796/81 καθορίστηκαν με τον κανονισμό (ΕΟΚ) αριθ. 3580/84 της Επιτροπής (2)·
ότι, για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 3796/81, οι τιμές αναγωγής πρέπει να εξαχθούν από τις τιμές τους προσανατολισμού βάσει του επιπέδου της τιμής που λαμβάνεται υπόψη, για την εφαρμογή των μέτρων παρεμβάσεως, για τα προϊόντα που αναφέρονται στο άρθρο 16 παράγραφος 1 του ίδιου κανονισμού και καθορίζονται με βάση την κατάσταση της αγοράς αυτών των προϊόντων·
ότι πρέπει, ως εκ τούτου, να καθοριστούν οι τιμές αναγωγής για τα προϊόντα αυτά στο 85 % των τιμών προσανατολισμού, οι οποίες καθορίζονται με τον κανονισμό (ΕΟΚ) αριθ. 3432/84 του Συμβουλίου (3)·
ότι, για τους τόνους που απαριθμούνται στο παράρτημα ΙΙΙ του κανονισμού (ΕΟΚ) αριθ. 3796/81, οι τιμές αναγωγής καθορίζονται βάσει του σταθμισμένου μέσου όρου των τιμών «ελεύθερο στα σύνορα » που διαπιστώθηκαν στις πιο αντιπροσωπευτικές αγορές των κρατών μελών κατά τα τρία προηγούμενα χρόνια·
ότι, για τα προϊόντα που απαριθμούνται στο παράρτημα Ι μέρη Β και Γ και στο παράρτημα IV μέρος Β του κανονισμού (ΕΟΚ) αριθ. 3796/81, οι τιμές αναγωγής καθορίζονται βάσει του μέσου όρου των τιμών αναγωγής νωπού προϊόντος και βάσει των εξόδων μεταποιήσεως και της ανάγκης να εξασφαλιστεί μια σχέση τιμών που θα ανταποκρίνεται στην κατάσταση της αγοράς·
ότι για τα κατεψυγμένα προϊόντα που εμφαίνονται στο παράρτημα V του κανονισμού (ΕΟΚ) αριθ. 3796/81, για τα οποία δεν καθορίστηκε τιμή αναγωγής για το νωπό προϊόν, οι τιμές αναγωγής καθορίζονται βάσει της τιμής αναγωγής που εφαρμόζεται σε ένα εμπορικά ανάλογο νωπό προϊόν·
ότι, λόγω του όγκου και των συνθηκών εισαγωγής ορισμένων προϊόντων, δεν είναι, προφανώς, απαραίτητο να καθοριστεί, αμέσως, μία τιμή αναγωγής για τα προϊόντα αυτά·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές αναγωγής, για την περίοδο 1985, των προϊόντων που εμφαίνονται στα παραρτήματα Ι, ΙΙ και ΙΙΙ, στο παράρτημα IV μέρος Β και στο παράρτημα V του κανονισμού (ΕΟΚ) αριθ. 3796/81 καθορίζονται όπως αναφέρεται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1984.

Labels: 2
17
6